Den Vest-Sjællandske Avis, 1822-02-16
Uagtet Kongen af Englands Tale giver Haab om Fredens Vedligeholdelse, og uagtet man har hørt, at den Russiske Keiser har forviist Fyrsten Suzzo. og ladet arrestere nogle af de Græske Anførere, og uagtet Bladet Times forsikkrer, at de Efterretninger, som man har fra Petersborg skulle lyde meget fredelige, endskiøndt devel endnu ikke ere afgiørende, og at de Modificationer som ere tilbage at forhandle ikke ere af nogen Betydenhed, saa berettes dog fra Odessa under 15de Januar, at man har Efterretninger fra Petersborg om, at den Note, som Reis Effendi overleverede i de første Dage af December til den Østerrigske Minister Greve Lützow, og som skulde indeholde et tilfredsstillende Svar paa det Russiske Hoffs Ultimatum, men som nogle mene egentlig maae betragtes som en høflig diplomatisk Undvigelse, er bragt til det Russiske Hofs Kundskab. Det Russiske Statsraad holder siden den Tid hyppige Forsamlinger, og Svaret derpaa vil med det første blive meddeelt det Wienske HofMan fornemmer nu, at det Russiske Cabinet ikke vil holde den Note for tilfredsstillende. – Denne vigtige Efterretning kommer fra en meget troeværdig Kilde, og man kunde desuden ikke vente andet, thi enhver indseer tydeligt, at de Tyrkiske Spidsfindigheder maa dog eengang vige for Menneskelighedens og Religionens Jnteresser, som have fundet i Kefser Alexander en saa kraftfuld Beskytter, især da de utallige Grusomheder, som ere begaarde af Tyrkerne midt under Underhandlingerne, staae i den største Modsigelse til deres høitidelige Løfter. Man troer imidlertid at Fiendtlighederne ikke ville begynde førend den mildere Aarstids Ankomst; da Molda- og Wallachiet ikke meere besidder tilstrækkelige Midler til at vedligeholde en stor Armee. – Efterretninger fra St. Petersborg af 23de Januarii, som lyde meget krigeriske, og indeholde meget dadlende om Tyrkerne, og hvori der meldes, at den tappre Jordakihar frelser sig til Rusland, forkynde, at der ikke er foregaaet den mindste Forandring i det Russiske Cabinets System imod Porten, og i Journal des Debats fortælles endog, at Storfyrste Constantin skal blive Konge i Grækenland, og Constantinopel blive hans Hovedstad. Storfyrsten er nyelig fra Petersborg kommen tilbage til Warschau. – Den Note som Reis-Effendi har udstædet den 2den Januari til Svar paa det Russiske Ultimatum er nu bekiendtgiort, naar man læser dette Document, saa begriber man ikke hvorpaa de nærværende Fredshaab kunne være byggede; thi der erklæres deri, at Rusland er forpligtet til at udlevere de Rebelliske Flygtninge; at Porten ikke kan rømme Fyrstendømmene førend den Græske Jnsurrection er dæmpet, og at Rusland kun giør denne Fordring for at forskaffe sig en politisk Anseelse i Europa, og endelig giver Porten blot sit Samtykke til at de Græske Kirker maae blive opbyggede igien, men lover ikke at ville lade det selv giøre. – Jmidlertid troe Nogle dog, at Rusland har bortfjernet Fyrsten Suzzo og de Græske Anførere for at nærme sig Tyrkerne, og Indlede nye Underhandlinger. (Men det kan ogsaa have sin Grund i en fornøden Udsættelse af Fiendtlighederne). Man vil vide at Perserne skulde endnu holde Egnen omkring ved Baadad besat, og at der kun finder en temporair Vaabenstilstand, Sted imellem dem og Tyrkerne.